PATVIRTINTA

 VšĮ Lazdijų sporto centro direktoriaus

 2020 m. lapkričio 5 d. įsakymu Nr. LSCV1-63

**VIEŠOSIOS ĮSTAIGOS LAZDIJŲ SPORTO CENTRO**

**KORUPCIJOS PREVENCIJOS 2020-2023 METŲ PROGRAMA**

**I. BENDROSIOS NUOSTATOS**

1. Viešosios įstaigos Lazdijų sporto centro (toliau – Centro) kovos su korupcija programa (toliau – programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija programa, patvirtinta Lietuvos Respublikos Seimo 2015 m. kovo 10 d. Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Korupcijos rizikos analizės atlikimo tvarka, patvirtinta Lietuvos Respublikos Vyriausybės 2002 m. spalio 8 d. nutarimu Nr. 164 „Dėl korupcijos rizikos analizės atlikimo tvarkos aprašo patvirtinimo“ ir kitais teisės aktais reglamentuojančiais korupcijos prevencijos veiklą.

2. Pagrindinės programoje vartojamos sąvokos:

2.1. **Korupcija** – viena iš nacionalinių grėsmių valstybei ir vienas iš pavojingiausių socialinių reiškinių, keliantis grėsmę žmogaus teisėms, demokratijai ir teisinei valstybei, iškreipiantis socialinį teisingumą, sąžiningą konkurenciją, verslo sąlygas, mažinantis ekonomikos augimą, keliantis pavojų valstybės valdymui, valstybės ar savivaldybių įstaigų stabilumui ir visuomenės moralei. Korupcija sietina su pernelyg dideliu biurokratijos ir reglamentavimo mastu, sprendimų diskrecijos ir atskaitingumo pusiausvyros nebuvimu. Korupcija yra latentinis reiškinys, o korupcinio pobūdžio teisės pažeidimų poveikis įvairioms ekonomikos ir socialinėms sritims paprastai išryškėja tik vėliau, susidūrus su korupcijos pasekmėmis.

2.2. **Korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

3. Programos paskirtis – didinti korupcijos prevenciją, šalinti prielaidas korupcijai atsirasti ir plisti Centre. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę Centro darbuotojų veiklą, padės siekti, kad būtų netrukdoma teikti kokybiškas paslaugas, priklausančias Centrui pagal įstatus.

**II. KORUPCIJOS PREVENCIJOS PRINCIPAI**

4. Korupcijos prevencija įgyvendinama vadovaujantis šiais principais:

4.1. Teisėtumo – korupcijos prevencijos priemonės įgyvendinamos laikantis Lietuvos

Respublikos Konstitucijos, įstatymų ir kitų teisės aktų reikalavimų;

4.2. Visuotinio privalomumo – korupcijos prevencijos subjektais gali būti visi asmenys;

4.3. Sąveikos – korupcijos prevencijos priemonių veiksmingumas užtikrinamas derinant visų

korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

4.4. Pastovumo – korupcijos prevencijos priemonių veiksmingumo užtikrinimas nuolat

tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**III. PROGRAMOS TIKSLAI IR UŽDAVINIAI**

5. Programos tikslas – analizuoti, išaiškinti ir šalinti korupcijos prielaidas Centre, užtikrinti

skaidresnę ir veiksmingesnę Centro bei jo darbuotojų veiklą.

6. Programos uždaviniai:

6.1. užtikrinti efektyvų korupcijos priemonių plano įgyvendinimą ir taikymą bei numatytų

priemonių administravimą ir kontrolę;

6.2. ugdyti antikorupcinę kultūrą Centre;

6.3. siekti, kad visų sprendimų priėmimo procesai būtų skaidrūs, atviri ir prieinami Centro

bendruomenei, skatinti bendruomenę aktyviai dalyvauti Centro savivaldoje;

6.4. užtikrinti, kad kuo greičiau būtų nustatomi įtariami korupciniais teisės pažeidimais

asmenys ir įgyvendinamas neišvengiamos teisės pažeidėjų teisinės atsakomybės principas;

6.5. užtikrinti Centro administravimo ir viešųjų paslaugų skaidrumą, atvirumą, teisinių ir

antikorupcinių principų laikymąsi, visokeriopai ginti visuotinai pripažįstamas žmogaus teises ir laisves;

6.6. skatinti glaudesnį Centro bendradarbiavimą su kitomis institucijomis, organizacijomis bei

visuomene;

6.7. atskleisti korupcijos pasireiškimą, jį pastebėti ir pašalinti;

6.8. teikti informaciją Centro mokiniams apie korupcijos pasireiškimą;

6.9. teikti informaciją Centro bendruomenei, kokių veiksmų imtis pastebėjus korupcijos

pasireiškimą.

**IV SITUACIJOS ANALIZĖ**

7. Centras – Savivaldybės biudžetinė įstaiga, savo veikloje vadovaujasi Lietuvos Respublikos

įstatymais, Lazdijų rajono savivaldybės tarybos sprendimais, mero potvarkiais, Centro įstatais, Savivaldybės administracijos direktoriaus, Centro direktoriaus įsakymais.

8. Vykdomos veiklos: sportinis ir rekreacinis švietimas, švietimui būdingų paslaugų veikla,

nuosavo arba nuomojamo nekilnojamojo turto nuoma ir eksploatavimas, reklama ir rinkos tyrimas, sporto įrangos nuoma, sportinė veikla, pramogų ir poilsio organizavimo veikla, sportinė veikla, sporto įrenginių eksploatavimas, sporto klubų veikla, kūno rengybos centrų veikla, kita sportinė veikla, vaikų poilsio stovyklų veikla.

9. Mokiniai į Centrą priimami vadovaujantis Centro direktoriaus patvirtinta Mokinių priėmimo

į Lazdijų sporto centrą tvarka.

10. Centro internetinėje svetainėje [www.lazdijusc.lt](http://www.lazdijusc.lt) skelbiama Viešųjų pirkimų organizavimo

ir vidaus kontrolės tvarka.

11. Centro internetinėje svetainėje skelbiamas metinis viešųjų pirkimų planas, finansinių

ataskaitų rinkiniai, darbuotojų darbo užmokesčio vidurkiai.

12. Direktorius, direktoriaus pavaduotojas, darbuotojai, susiję su viešaisiais pirkimai teikia

privačių interesų, gyventojų turto ir pajamų deklaracijas įstatymų nustatyta tvarka.

**V. KORUPCIJOS PRIELAIDOS**

13. Korupcijos Centre prielaidos:

13.1. pilietiškumo stoka, visuomenėje nepakanka teisingo supratimo, kas yra pažeidimų nustatymas, protokolų surašymas, nuobaudų skyrimas;

13.2. efektyvus biudžeto, paramos ir labdaros, kitų pajamų naudojimas;

13.3. mokesčių administravimas;

13.4. formuojant darbuotojų personalą;

13.5. įgyvendinant teisės aktais pavestas funkcijas ir komplektuojant sportinio ugdymo grupes;

13.6. organizuojant ir vykdant viešųjų pirkimų procedūras;

13.7. teikiant ir skiriant Centro darbuotojams lengvatas (kompensacijas, pašalpas) ir atliekant kitas viešojo administravimo ir paslaugų teikimo funkcijas.

**VI. KORUPCIJOS PREVENCIJOS PRIEMONĖS**

14. Kontrolės ir priežiūros vykdymas.

15. Atsakomybės neišvengiamumo principo taikymas už Centro veiklos sistemoje padarytus nusižengimus, susijusius su korupcija.

16. Viešųjų ir privačiųjų interesų derinimas, užtikrinimas, kad priimant sprendimus pirmenybė būtų teikiama viešiesiems interesams, siekti priimamų sprendimų nešališkumo ir užkirsti kelią korupcijai ir apgaulei Centro veikloje.

17. Nustatytų galiojančių tvarkos normų pažeidimų tyrimas.

18. Pranešimų, skundų, informacijos, susijusios su korupcija, tikrinimas ir priemonių taikymas.

19. Savo kompetencijos neviršijimas.

20. Problemų išankstinis nuspėjimas ir pašalinimas.

21. Centro darbuotojų supažindinimas su korupcijos prevencijos politika.

22. Atliekamos veiklos ir sudaromų sandorių dokumentavimo reikalavimų laikymasis.

23. Centro kontrolę vykdančių institucijų išvadų vertinimas.

24. Lietuvos Respublikos įstatymų ir kitų teisės aktų, Centro įstatų, kitų dokumentų, susijusių su Centro veikla laikymasis.

25. Centro darbuotojų dalyvavimas korupcijos prevencijos informaciniuose renginiuose.

**VII. PROGRAMOS ADMINISTRAVIMAS**

26. Už programos įgyvendinimą atsakingas Centro direktorius.

27. Programos ir jos priemonių įgyvendinimo plano projektą rengia direktoriaus paskirtas darbuotojas.

28. Už konkrečių programos priemonių įgyvendinimą pagal kompetenciją atsako priemonių plane nurodyti vykdytojai.

29. Centro prevencijos programą tvirtina Centro direktorius.

**VIII. BAIGIAMOSIOS NUOSTATOS**

30. Programa įgyvendinama pagal Programos įgyvendinimo priemonių planą.

31. Programa ir programos priemonių planas (priedas) skelbiamas Centro internetinėje svetainėje: [www.lazdijusc.lt](http://www.lazdijusc.lt)

32. Korupcijos prevencijos programa ir įgyvendinimo priemonių planas sudaromas trejų metų laikotarpiui.

\_\_\_\_\_\_\_\_\_\_\_\_\_\_\_\_\_\_\_